74-Cýрат Альмуддассир /Хьаьрчинарг/
/Маккахь доьссина , 56 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу
 
1.Х1ай /бедарха/ хьаьрчинарг ! 
2.Г1атта , д1ахьéдé /кхéрам таса/ ! 
3.Хьан Дéла вазвé ! 
4.Хьан бедар ц1анйе ! 
5.Боьхачух гéнавáла !  
6.Дика ма де /цунна дуьхьала/ áлсамчу бéкхамé сатуьйсуш ! 
7.Хьан Дáлла /муьт1ахь волуш/ сόбарé хила ! 
8./Исрáпил малийкό шен/ Зурманчу /шолг1а/ х1уп аьлча ,
9.Оцу дийнахь хала де /хир/ ду и . 
10.Керстанашна т1ехь /шá/ áтта дόцуш . 
11.Вита ахь Сό Ас шá цхьалха кхоьллинчуьнца ! 
12.Ас цунна делла шорта даьхни а , 
13.т1ех1иттина /гόнаха боьвлла/ к1ентий а , 
14.аьттό барх а боккха аьттό бира Ас цуьнан /шен дáхарехь/ ,
15.цул т1аьхьá а /кхи ца 1éбаш/ Ас /дáхар/ сов дáккхарé сатуьйсу цо . 
16.Х1ан-х1á ! Баккъаллá а иза вара Тхан áйаташна дуьхьал ваьлла . 
17.Ас йоккхуьйтур ю цуьнга /халόнан/ ирхо , 
18.Баккъаллá а /Къуръáнан хьокъехь/ шá ойлá  а йина , /цуьнах áла х1ума/ кечдира /кхоьллира/ цо ,  
19./Дáла/ Д1аэцарг , цо мýха бийра бара иштта /харц/ кéчам ?! 
20.Юхá а /Дáла/ д1аэцарг , мýха бийра бара и кечам ?!   
21.Юха д1асхьахьаьжира иза ,
22.Юха кхохкийна , вýсавелла /бос байна д1ах1оьттира/ иза , 
23.Цул т1áьхьа /бакъонна/ букъ тоьхна , куралла йира цо ,  
24.Цо элира : « Х1ара /Къуръáн/ ма дац /д1абаханчáрех/ дуьйцу /дисана/ бозбуанчаллá бен . 
25.Х1ара ма дац адамийн къамел бен » 
26.Ас /Аллах1а/ вуллур ву иза /Сакъар/ жоьжахати чу . 
27.Стé хаийтина хьýна , х1ун ю и /Сакъар/ жоьжахати !? 
28./и дéра ю/ Шá /дийна х1умá/ ца дуьтуш , /делла х1умá/ ца дуьтуш . 
29./шá/ дилха /чкъор шен ц1ерца/ морцуш /чахчош/ , 
30.шéна /жоьжахатна/ т1ех1оттийна ткъаесна /малик/ долуш . 
31.Óха жоьжахатна т1ех1иттийна дац малийкаш бен . Óха цéран масалла /дагардар/ ца дина , шаьш /Дéлах/ цатешнарш зуьйш бен . /Дáла/ Шайна жайна делларш /билгал долчунна/ т1екхиийтархьамá а , шаьш /Дéлах/ тешнарш /шайн/ тéшамехь совбовлийтархьамá а , /Дáла/ шайна жайна делларш а , муъма-нáх а шéкончу ца эгийтархьамá а , шайн дегнашчохь /кийрахь/ цамгар йолчаьргá а , керстанашкá а áлийтархьамá а : « Х1ун /билгал дáккха/ лиъна-тéхьа Аллах1ана х1окху /бáрамийн/ масалца ?! » . Иштта , Аллах1а шéна луург тилаволуьйту , Шéна луъург нисволуьйту . Хьан Дéлан эскар /дукхаллехь/ мел ду ца хаа Цунна /Шéна/ бен . И /Сакъар/ ма яц адамашна хьéхам /дегалáцам/ бен . 
32.Х1ан-х1á /Вá/ ! /нур дохьучу/ Баттόра  , 
33./бόда д1ахьуш/ йоьдучу буьйсанόра ,  
34./серлонца/ дόг1учу дийнора ,  
35.баккъалла а и /жоьжахати , 1áзапашха/ даккхийчарех цхьаъ ма ду ,  
36./шá/ адамашна кхéрам тосуш ,  
37.шоьх /диканна/ т1ег1орта /т1ехила/ , йа /вόчуьнга/ юхавáла луучунна . 
38.Массό а са , шá /гул/ динчуьнан закъалтхό ду ,
39.Бакъхьáра дай /муъма-нáх/ бόцурш , 
40.ялсаманахь вовшашка хеттарé боьвра бу уьш , 
41.къинош динчáрех /зуламхойх/ , 
42./шаьш цаьрга хоьттуш/ « Стé дáлийна шу /х1окху Сакъар/ жоьжахати ?! »
43.Цáра эра ду /т1аккха/ : « Тхо дáцара лáмаз деш а ,   
44.дáцара мискачунна кхáча луш а . 
45./хáрц/ Луьйчаьрца /хáрц/ лер тхо ,  
46.бéкхаман /къéмат/ де харц дόра όха , 
47.билгал дерг /далар/ тхайна т1едáллалц » . 
48./шапá1атца/ Т1ех1уьттучéран т1ех1иттарό пайда бийра бац цаьрна /уьш кхелхича/ . 
49.Цаьрна х1ун хилла , хьéхамах  д1а /ма/ бирзина /уьш/ ?! 
50.Баккъалла а шаьш , къаьхкина /áкха/ варраш йолуш санна , 
51./т1аьхьа даьллачу/ лоьмах /кхéраелла/ йоьвдда йолу . 
52.Мелхό а /кхи эхь ца хéташ/ , цáрех х1όр стаганна лаьа , шéна /пайхамарна санна/ схьадиллина тептарш /жайнаш/ дала . 
53.Х1ан-х1á ! /Мелхό а , эхартах ца кхоьру уьш . 
54.Х1ан-х1á ! Баккъалла а и /Къуръáн/ хьéхам бу , 
55.ткъа шéна лиъначо схьаэцна и /хьéхам/ , 
56.Цáра схьа ца оьцу  /и хьéхам/ , Аллах1ана  лаахь бен , Иза Шех /лай/ кхéра ох1лу верг а , /царна/ гечда ох1лу верг а ву .

06.04.10